kardosdrur/scandi-wiki huggingface dataset:
Ust-Ilimsk

Ust-Ilimsk (, ) er en by i Irkutsk oblast, Sibiriske føderale distrikt i Den Russiske Føderation omkring 900 kilometer nord for oblastens administrative center, Irkutsk. Byen har  indbyggere og blev grundlagt i .

Geografi 
Ust-Ilimsk ligger ved floden Angara. Byen er opdelt i to dele, på den venstre bred af Angara ligger den ældre bydel og på den højre bred den nyere bydel. De to bydele placeret en vis afstand fra hinanden, forbundet med en motorvej og en bro over Angara. Den gamle bydel består hovedsageligt af femetagers boligkomplekser, mens den nyere bydel er noget mere moderne. Den nyere bydel huser størstedelen af befolkningen, samt de fleste kultur- og uddannelsesinstitutioner.

Klima 
Byen er ekstrem fastlandsklima. Den gennemsnitlige temperatur er på -3,9 °C, den lavest målte temperatur er på -56 °C, den højst målte temperatur er på 37 °C. Gennemsnitlige har 257 af årets dage frosttemperaturer. Den gennemsnitlige årlige nedbør er på 429 mm. Den gennemsnitlige vindhastighed på 1,9 m/sek.

Historie 
Det første ostrog (træfort) på stedet blev bygget allerede i 1660'erne. Den nuværende by Ust-Ilimsk blev dog først grundlagt i  i forbindelse med konstruktionen af et vandkraftværk (3840 MW) og en dæmning, der opdæmmede både floden Angara og floden Ilim – og som i øvrigt oversvømmede den gamle by Ilimsk.

Byens navn, Ust-Ilimsk, betyder Ilims mund på russisk.

Bebyggelsen fik officiel status af by i 1973 og dæmningen færdigbygget i 1980.

Befolkningsudvikling 

Note: Data fra folketællinger

Økonomi 
Ud over vandkraftværket der nu ejes af Irkutskenergo, har byen også en del industri især koncentreret omkring skovdrift og fødevareproduktion.
Der er en 214 km jernbanelinje der forbinder Ust-Ilimsk med Baikal-Amur-jernbanen og en vej der forbinder den med Bratsk. Den regionale lufthavn i Ust-Ilimsk blev lukket i 2001 pga. manglende rentabilitet.

Referencer

Eksterne henvisninger 

 Byhjemmeside 
 Ust-Ilimsk på mojgorod.ru 
 Vandkraftværket i Ust-Ilimsk  

Byer i Irkutsk oblast
Salonvogn

Salonvogn er en jernbanevogn, der er udstyret særlig komfortabelt og som regel kun inddelt i enkelte større rum i stedet for kupéer. 

Tidligere var salonvogne udbredt og blev i Danmark indsat i såkaldte luksustog. DSB er i dag indehaver af en kongelig salonvogn, der benyttes af hoffet og i forbindelse med statsbesøg. Salonvognene indholdt eksempelvis opholdssaloner og særlige sove- og spisesaloner, men kunne også være forsynet med baderum, barber- og frisørsaloner, biblioteksrum, musiksalon osv. I lande med længere jernbanestrækninger er brugen af salonvogne fortsat udbredt. 

Navnlig i Nordamerika blev benyttet mange arter af salonvogne, der i Nordamerika kaldes Pullman Car efter den amerikanske virksomhed Pullman, der byggede den første salonvogn i 1864.

Noter

Se også 
 Litra S (salonvogn) - Den Danske Kongelige salonvogn

Jernbanevogne
Salonliv

Salonliv eller salonkultur er selskabeligt samvær i et privat hjem, hvor værtinden og en kreds af venner samtaler om kulturelle emner. Salonliv praktiseres blandt andet under den danske guldalder blandt intellektuelle i København med værtinder som Kamma Rahbek, Charlotte Schimmelmann og Friederike Brun.
Salonkulturen fik betydning ved at støtte forfattere og kunstnere.

Salonkulturen har sin oprindelse fra Frankrig.

Kultur i Frankrig
Europas historie
Springknap

Springknap (Parietaria) er slægt med ca. 25 arter, som er udbredt i de tempererede og subtropiske egne af den nordlige halvkugle. Det er en- eller flerårige urter, der har en opret eller opstigende vækst. Modsat forholdet hos de fleste andre slægter i familien har Springknap bladene siddende spredtstillet. Bladene er ovale eller ruderformede med hel rand og både stængler og blade er beat med korte hår. Derimod er der ikke nogen brændhår på arterne. Blomsterne er samlet i hoveder eller korte svikler, der sidder ved bladhjørnerne. Der er forskel på de enkelte blomster fra art til art: Nogle har enkønnede, mens andre har normale, tvekønnede blomster. Frugterne er ovale nødder.

 Almindelig Springknap (Parietaria officinalis)

 Parietaria judaica
 Parietaria pensylvanica

Nælde-familien
Jægersborg Vandtårn

Jægersborg Vandtårn er opført i 1955 efter tegninger af Edvard Thomsen. I 1980'erne indrette man et fritidshjem nederst i tårnet og i 2006 indrettede arkitekten Dorte Mandrup 36 ungdomsboliger under den eksisterende vandtank.

Eksterne kilder/henvisninger 

 
 Vandtårnet på arkitekturbilleder.dk

Vandtårne i Region Hovedstaden
Bygninger, konstruktioner og anlæg i Gentofte Kommune
Vandtårn
Benny Gall

Benny Gall (født 14. marts 1971) er en dansk tidligere fodboldspiller som spillede målmand. Efter at han stoppede karrieren begyndte han som træner i KB. I 2007 forlod han som træner i klubben og begyndte som træner i B93. I 2009 blev han fyret som træner for B93. Han var for Elite 3000 Helsingør, der i sommeren 2012 skiftede navn til FC Helsingør, fra april 2010 til november 2013.

Gall sluttede sin karriere at spille for FCK i 2007, hvor han kom til fra Esbjerg fB i 2001.

Referencer

Eksterne henvisninger 
 

Fodboldspillere fra Danmark
Fodboldspillere fra Kjøbenhavns Boldklub
Fodboldspillere fra Brønshøj Boldklub
Fodboldspillere fra FC København
Fodboldspillere fra Esbjerg fB
Fodboldspillere fra De Graafschap
Fodboldspillere fra Shrewsbury Town F.C.
Personer fra København
Epoke (tidsskrift)

Epoke var et kulturtidsskrift, som udkom 1985-1986 med fire årlige numre.

1. årgang blev redigeret af Bent Jensen (historiker) og Flemming Chr. Nielsen og 2. årgang af Flemming Chr. Nielsen, Vincens Steensen-Leth og Preben Major Sørensen.

Blandt bidragyderne var Timothy Garton Ash, Joseph Brodsky, Vaclav Havel, Paul Johnson, Ivan Klima, Leszek Kolakowski, Czeslaw Milosz, Slawomir Mrozek, Octavio Paz og Jerzy Popieluszko foruden danske forfattere og debattører som Jørgen Gustava Brandt, David Favrholdt, David Gress, Svend Åge Madsen og Per Stig Møller.

Epoke blev udgivet af Morgenavisen Jyllands-Posten.

Tidsskrifter fra Danmark
Etableret i 1985
Ophørt i 1986
Bård Wiggen

Bård Wiggen (født 9. december 1961) er en norsk fodboldtræner og tidligere fodboldspiller.

Wiggen har været 1. assistenttræner i F.C. København under Ståle Solbakken i to omgange; første gang fra 2008 til sommeren 2011 - hvor Wiggen fulgte Ståle Solbakken til tyske 1. FC Köln - og igen fra januar 2018 til oktober 2020, hvor FCK ophævede samarbejdet med Solbakken. I den mellemliggende periode var Wiggen været assistenttræner i Rosenborg BK og sportsdirektør i den norske klub Viking Fotballklubb i Stavanger. Wiggen har desuden tidligere været træner i IK Start.

Wiggen havde tidligere i sin karriere som spiller spillet for blandt andet Rosenborg BK, Strømsgodset og Drafn.

Fodboldspillere fra Norge
Fodboldspillere fra Rosenborg BK
Fodboldtrænere fra Norge
Horsens Kraftvarmeværk

Horsens Kraftvarmeværk er et CHP (Combined heat and power plant) kraftvarmeværk beliggende i Horsens i Østjylland. Det er et forbrændingsanlæg, som desuden kan drives med naturgas. Kraftvarmeværket udnytter indtil 90-95% af energien i det fossile brændsel.  

Anlægget blev færdigbygget i 1992. Det har en maksimal kapacitet på 35 MW elektricitet og 45 MJ/sek fjernvarme, hvilket er nok til at dække behovet for fjernvarme til 12.000 boliger og elektricitetsbehovet for 40.000 husholdninger. Årsproduktionen i 2006 var 124 GWh strøm og 886 TJ varme. 

DONG Energy solgte i August 2013 værket, til fjernevarmeværkerne i Dagnæs og Horsens, for 89 mio. 

Fjernvarmen leveres til fordelingscentralerne i Horsens by og Dagnæs-Bækkelund.

Produktionskilder 
Energien på Horsens Kraftvarmeværk bliver i dag primært produceret ved hjælp af afbrænding.

Affaldet der brændes af er 75% Dansk og resten er importeret fra Island (12%), Tyskland (7%), England (4%) og Italien (2%).

Kilder og eksterne henvisninger 

 Fjernvarme Horsens - Kraftvarmeværket 
 EnergiWatch 
Radikale Horsens 

Kraftvarmeværker i Danmark
Kraftvarmeværk
DONG Energy
Etableret i 1992
Logos

Logos er appellen til fornuften. Den er intellektuel og er især knyttet til argumentationen, dvs. at et godt underbygget argument er logosappellerende. Alle former for fakta støtter logos.
Begrebet pop-logos bruges om appeller, der tilsyneladende er logosappellerende, men måden hvorpå appellen bruges er utroværdig. Appellen kan fx bestå af intellektuelle ord.
Selve formen i en appel kan understøtte logos, hvis det der formidles er godt underbygget, faktuelt og klart opstillet.
Logos virker bedst sammen med de andre appelformer.
Eksempel på logos: Man skal dyrke motion, fordi undersøgelser viser, at det er sundt for kroppen.

Litteratur

 Holst, Jonas (2010). Psyke og logos – to tilgange til Aristoteles’ lære om sjælen. Psyke & Logos, 31(1), 15.

Retoriske begreber
Græske ord og vendinger
Platonisme
Slim food

Begrebet Slim Food kommer fra engelsk, og bruges om færdiglavet varm mad som man kan købe i cafeer eller lignende. Det særlige ved maden er, at den starter en vægtreducerende proces i kroppen. Derudover har maden flere fordele; den er billig, mange kan lide den og den er hurtigt spist. Dog er også ulemper, såsom at den er  ødelæggende for traditionel madkultur.

Madtypen har udviklet sig i samspil med det moderne samfund, hvor folk går mere ud for at arbejde eller hygge sig og samtidig bruger mindre tid hjemme, men også bliver mere og mere overvægtige. Udover at maden hurtigt er færdig, kan den også spises hurtigt, hvad der passer godt i en travl hverdag. Meget Slim Food kan desuden spises uden bestik, noget som mange oplever som enklere. På mange måder minder den altså meget om Fast food.

Der er endnu ikke mange selvstændige Slim Food-steder, men markedet er præget af den store og multinationale kæde ID-Food.

Madretter
Poul Erik Krogen

Poul Erik Krogen (Født lørdag den 4. december 1926 i Aalborg-Død tirsdag den 10. juli 1984 i Brædstrup (tidl. Ring sogn), Horsens) var pianist og historiefortæller af gamle Vendelbo-historier. Han voksede op i Aalborg, og en del af hans historier er med stor sandsynlighed hentet fra eller inspireret af hans barndom. Personerne som omtaltes i Poul Erik Krogens historier var næsten altid vendelboer og var gerne meget karikerede. De hed for det meste enten A.C. Nielsen eller A. Thomsen. Krogens vendelbohistorier er hvad nogle folk vil kalde for vandede vittigheder.

Krogen var ejer af restauranten "Den sorte gryde" (nu "Café Blitz") i Hjørring. Senere gik stedet dog neden om og hjem. Han er desuden kendt for at have mottoet "Å så' det ik' engang løwn".

Poul Erik Krogen medvirkede i Grenå-revyen "Ægte rødt" i 1978 på Grenå Sommerteater. Desuden lavede Danmarks Radio en række radioudsendelser fra Hirtshals Kro med Poul Erik Krogen og han udgav en række cd'er.

Eksempler på historier er følgende:

Husmand A.C. Nielsen sad oppe på Hirtshals Kro en dag der var pålandsvind. Han havde fået en del øl og en del snaps, og så siger han til servitricen: "A vil gern’ betål!". Servitricen svarer: "Det kan ikke betale sig. Du sparer seks kroner ved at købe hele snapseflasken". A.C. drikker derefter hele snapseflasken. Derefter går han sidelæns hjem til husmandsstedet, og konen sidder oppe og strikker, mens hun venter på manden. Da A.C. ser konen i sofaen, udbryder han rasende: "Ja, det er godt gjort. Jeg sidder nede på kroen og er ved at drikke mig ihjel for at spare seks kroner, og så sidder du her og brænder lys!"

Lille Mads er til regning i skoletimen. Lærerinden spørger Mads: "Hvis du får to landkaniner fra Oles far og to fra Pouls far, hvor mange kaniner har du så?". "Jeg har 5 kaniner." "Jamen Mads, nu har vi brugt hele vinteren til at lære, at 2 plus 2 er fire." "Ja, men jeg har én i forvejen!"

Eksterne henvisninger 
 

Pianister fra Danmark
Komikere fra Danmark
Vendelboer
T.S. Høeg

Torsten Sehested Høeg eller T.S. Høeg (født. 6. januar 1957) er en dansk forfatter og musiker, performer og komponist. Han debuterede i 1981 med kortromanen "Træer vinkler vandstråle i en kort forvitret sommer" og siden da udgivet en lang række bøger, noveller, digte, romaner, skuespil m.m. På sit hovedinstrument, altsaxofon, har han været medlem af trioen Cockpit Music siden dets start i 1978.
T.S. Høeg leder desuden trioen Dane TS Hawk 3 og tentetten Dane TS Hawk & the Locomotion Starsemble. De har bl.a. indspillet med Sort Sol, Düreforsög og Goodiepal.

Galleri 
Jazz and poetry i Aarhus 2017

Eksterne kilder og henvisninger 
 T. S. Høeg, en verbalakrobat

Kunstnere fra Danmark
ILVA

ILVA A/S er et dansk møbel- og boligtilbehørsfirma, som blev etableret i 1961. ILVA driver primo 2022 41 bolighuse i Danmark samt fire i Sverige og to franchisebolighuse i Island.

Historie
Møbelhandleren Jørgen Linde åbnede det første bolighus i Vanløse under navnet J.L. Møbler. I 1977 ændrede han navnet til ILVA.

I perioden fra 2003 var ILVA ejet af den engelsk/amerikanske kapitalfond Advent International, og fra 2007 af islandske Lagerinn. I 2009 blev ILVA overtaget af den nordiske kapitalfond, Axcel, som også ejede møbelkæden IDEmøbler, og de to kæder blev samlet i koncernen IDdesign. I 2013 købte JYSK grundlæggeren Lars Larsen IDdesign, og dermed blev de to kæder ILVA og IDEmøbler en del af Lars Larsen Group. I 2019 blev ILVA og IDEmøbler samlet under navnet ILVA.

Referencer

Ekstern henvisning 
 

Etableret i 1961
Møbelkæder i Danmark
Netbutikker i Danmark
Brede Vandtårn

Brede Vandtårn er opført i 1907-08 af G.R. Øllgaard i Hellerup og blev bygget til Brede Klædefabrik, der i dag er en del af Nationalmuseet. Det 16 m. høje tårn er stadig i brug og kan rumme 80 m3. Under Besættelsen brugte modstandsbevægelsen rummet under vandbeholderen til at opbevare våben i. Tårnet blev fredet i 1991.

Eksterne kilder/henvisninger 
 

Vandtårne i Region Hovedstaden
Fredede bygninger, konstruktioner og anlæg i Lyngby-Taarbæk Kommune
Fredede industribygninger og tekniske anlæg i Danmark
Rulleskrå

Rulleskrå også kaldet smalskrå, består af tobaksblade der er lagret, spundet og lagt i en lakridssovs, derefter skåret ud i små mundrette stykke, som man kan have liggende mellem kæbe og kind, hvor den afgiver nikotin.

Tobaksvarer
Almindelig springknap

 
Almindelig springknap (Parietaria officinalis) eller murnælde er en flerårig, urteagtig plante med en opstigende vækst.

Beskrivelse 
Stænglerne er ugrenede, svagt kantede, lysegrønne med en rødlig lysside og dækkede af et tæt hårlag. Bladene sidder spredt, og de er elliptiske eller svagt ruderformede med hel rand. Oversiden er glinsende mørkegrøn med forsænkede ribber, mens undersiden er en anelse lysere. Begge bladsider er dækket af et tæt lang korte hår. 

Blomstringen sker i juni-september, hvor man finder blomsterne samlet i kugleformede stande ved bladhjørnerne. De enkelte blomster er 4-tallige og uanselige, og der findes både planter med rent hanlige, rent hunlige og tvekønnede blomster. De er reducerede, og kendetegnet ved, at støvtrådene ligger spændt op som en urfjeder, der rettes pludseligt ud under blomstringen. Frugterne er sorte nødder.

Rodnettet er kraftigt og vidt udbredt. 

Højde x bredde og årlig tilvækst: 1,00 x 1,00 m (100 x 100 cm/år).

Hjemsted 

Almindelig springknap er naturligt udbredt i Syd- og Centraleuropa. Den mangler på de Britiske Øer og den Iberiske Halvø, og den har sin absolutte nordgrænse i Danmark, hvor den er naturaliseret fra dyrkning. Den er knyttet til let skyggede voksesteder med en jordbund, der har middel fugtighed, ringe næringsindhold og svagt basisk pH. Derfor kan den findes langs skovkanter, på mure og i ruderater.  

I landsbyerne nordøst for Neusiedler-søen i Burgenland, Østrig, findes arten sammen med bl.a. alm. firling, løgkarse, bynkeambrosie, gul reseda, hundepersille, hvid stenkløver, hårfin hirse, plettet tvetand, skvalderkål og udspærret annelgræs

Anvendelse 
Almindelig springknap bruges som naturmedicin. Desuden er udtræk af blade og stængler godkendt af EU til brug i kosmetiske produkter som et lindrende og blødgørende middel.

Note

Eksterne henvisninger 
 Arne og Anna-Lena Anderberg: Den virtuella floran, Naturhistoriska riksmuseet 

Flerårige urter
Nytteplanter
Nagold (by)

Nagold er en by i landkreis Calw, i den tyske delstat Baden-Württemberg. Den ligger omkring 50 kilometer syd for Pforzheim og cirka 24 km nordøst for Freudenstadt. Den er den næststørste by i Landkreises Calw efter administrationsbyen Calw og er et lokalcenter for de omliggende kommuner.

Nagold udgør samen med byen Haiterbach og kommunerne Ebhausen og Rohrdorf et Verwaltungsgemeinschaft.

Geografi 
Nagold ligger ved udkanten af landskabet Korngäu ved Schwarzwald i en daludvidelse, hvor Waldach løber ud i floden Nagold. Den gamle bydel ligger på den højre flodbred. Ovenfor den modsatte flodbred ligger slotsbjerget med ruinen af Burg Hohennagold i en højde af 529.9 moh.

Nabokommuner 
Disse byer og kommuner grænser til byen Nagold. (med uret begynnende i øst): Jettingen og Mötzingen (begge i Landkreis Böblingen), Rottenburg am Neckar (Landkreis Tübingen), Eutingen im Gäu og Horb am Neckar (begge i Landkreis Freudenstadt) samt Haiterbach, Rohrdorf, Ebhausen und Wildberg (alle Landkreis Calw).

Inddeling 
Nagold er inddelt i selve byen med 12.602 indbyggere ( 30. juni 2008) og de otte tidligere kommuner Emmingen (1.575 indbyggere), Gündringen (856 indbyggere), Hochdorf (2.075 indbyggere), Iselshausen (1.412 indbyggere), Mindersbach (541 indbyggere), Pfrondorf (693 indbyggere), Schietingen (487 indbyggere) og Vollmaringen (1.668 indbyggere).

Natur 
Det afvekslende landskab med stejle skråninger ned mod Nagold, Waldach og Steinach er overvejende skovklædt. I kommunen Nagold er der fem naturbekyttelsesområder : Dalen til Mindersbach i den nordlige del, slotsbjerget ved selve byen, Teufels Hirnschale (Djævelens Hjerneskal) på Lemberg, Ziegelberg og Waldach- og Haiterbachdalene, der til dels ligger i selve byområdet.
Steinachtal, Waldachtal og Nagoldtal er også beskyttede landskaber.

Literatur 
 1200 Jahre Nagold, .
 Sport- und Stadtgeschichte Nagold 1847–1997, .
 Die Hirsch-Katastrophe. In Nagold vom 5. April 1906, .
 Der Absolvent. Das Texer Buch. Absolventen der Lehranstalt des Deutschen Textileinzelhandels Nagold, .
 Württembergisches Städtebuch; Band IV Teilband Baden-Württemberg Band 2 aus „Deutsches Städtebuch. Handbuch städtischer Geschichte – Im Auftrage der Arbeitsgemeinschaft der historischen Kommissionen und mit Unterstützung des Deutschen Städtetages, des Deutschen Städtebundes und des Deutschen Gemeindetages, hrsg. von Erich Keyser, Stuttgart 1961.

Eksterne henvisninger 

 Internetpräsenz der Stadt Nagold
 Sehenswertes im Kirchenbezirk Nagold
Nagold

Nagold kan have flere betydninger:
 Nagold (by) er en by i Landkreis Calw i den tyske delstat Baden-Württemberg.
 Nagold (flod) er en 90 kilometer lang flod i Baden-Württemberg. Den har sit udspring i det nordlige Schwarzwald og munder i byen Pforzheims centrum ud i Enz. Floden løber gennem byen Nagold.
Charro!

Charro! er en amerikansk film fra 1969. Filmen, hvis hovedrolle blev spillet af Elvis Presley, blev produceret og instrueret af Charles Marquis Warren på National General Pictures.

Filmen blev indspillet fra den 22. juli til slutningen af august 1968 og havde premiere den 13. marts 1969. Den havde dansk premiere den 12. januar 1970.

Charro! var den 29. i rækken af film med Elvis Presley. Filmens (temmelig tynde) manuskript blev skrevet af Charles Marquis Warren på basis af en roman af Frederic Louis Fox. Charro er mexikansk og betyder 'en stolt cowboy', og Charro!  handler netop om en cowboy, som af de mexikanske revolutionsstyrker uretmæssigt beskyldes for våbentyveri og derfor sætter alle kræfter ind på at finde de virkeligt skyldige, som viser sig at være en bande kriminelle.

Charro! blev optaget i Apacheland Movie Ranch i Apache Junction, der ligger i nærheden af Arizona City.

Den danske titel på Charro! var Charro!.

Musik 
Charro! rummede kun én sang, nemlig titelnummeret "Charro". Dette var en komposition af Billy Strange og Mac Davis og blev indspillet af Elvis i Hollywood i november 1968 og brugt som B-side på en singleplade med "Memories" som A-side. Denne blev i øvrigt skrevet af de samme forfattere som "Charro" og blev indspillet den 27. juni 1968 hos NBC i Burbank, Californien.

Endnu en sang blev komponeret til filmen, men blev ikke anvendt. Det var "Let's Forget About The Stars", som blev skrevet af A.L. Owens og indspillet i Hollywood den 15. oktober 1968 og udsendt på albummet "Let's Be Friends" i 1970.

Underlægningsmusikken til Charro! blev komponeret af Hugo Montenegro, hvis orkester også ledsagede Elvis på titelnummeret. Hugo Montenegro havde et stort internationalt hit i 1966 med temaet fra Sergio Leones 'spaghettiwestern' The Good, the Bad and the Ugly med bl.a. Clint Eastwood.

Andet 
Charro! er den eneste af Elvisfilmene, hvor han ikke optræder glatbarberet.

Eksterne henvisninger 
 

Elvis Presley-film
Westernfilm fra USA
Amerikanske film fra 1969
Dramafilm fra USA
Bork Festival

Bork Festival, indtil 2018 Bork Havn Musikfestival, er en musikfestival, der afholdes ved Bork Havn mellem Tarm og Nørre Nebel ved sydenden af Ringkøbing Fjord. Festivalen finder altid sted i uge 31.

Festivalen der startede som en havnefest har været arrangeret siden 1979 og arrangeres af de lokale idrætsforeninger, der er samlet i Bork Forenede Klubber. Festivalen foregår i tre store telte, hvor der er plads til 3.800 gæster i det største; Der er en festivalcampingplads med plads til cirka 4.500 mennesker. Indtil 2012 blev den afholdt selve havnen, men siden er den flyttet til en festivalplads lige uden for byskiltet.

Blandt de navne som igennem årene har spillet på festivalen er bl.a. Kelly Rowland, Nephew, Kashmir, Poul Krebs, Gnags, Lisa Ekdahl, The Cardigans, Runrig, Lars Lilholt, Johnny Madsen, Allan Olsen, Birthe Kjær, Teddy Edelmann, Jodle Birge, Michael Falch og Bitch Boys, Shubidua, Freja, Nikolaj & Piloterne, Kim Larsen, Big Fat Snake, Tim Christensen, Savage Affair, tv·2, Spar 2, Carpark North, Sanne Salomonsen, Saybia, Christian, Marie Frank, Peter Sommer, Kira & The Kindred Spirits og Virgo, Tom Donovan m.fl.

Referencer

Eksterne henvisninger
Festivalens hjemmeside

Ringkøbing-Skjern Kommune
Musikfestivaler i Danmark
Danske medaljevindere ved VM og EM i sportsdans

Verdensmesterskaber og europamesterskaber i sportsdans afholdes begge årligt og arrangeres af WDSF (tidl. IDSF) og WDC (tidl. WD&DSF) for amatører og professionelle dansere. Danmark har gennem tiden været en af de mest succesfulde nationer til disse mesterskaber, sammen med bl.a. England, Tyskland, Rusland, Italien og Norge.

Medaljevindere 

 
Sportsdans
Lister relateret til sport
Betz lov

Betz lov siger, at en vindmølle har en teoretisk øvre grænse for udnyttelsen af vindens energi på 16/27 svarende til 59 %. Loven blev offentliggjort i 1919 af den tyske fysiker Albert Betz.

Ekstern henvisning 
 Betz' lov – Den ideelle opbremsning af vinden 

Fysik
Triomphant-klassen

Triomphant-klassen er en klasse af atomubåde i brug i Marine Nationale der medbringer strategiske atomvåben. Hovedopgaven for denne skibsklasse er at virke som den søbaserede del, Force Océanique Stratégique (de strategiske flådestyrker), af det overordnede franske Force de frappe (de franske atomstyrker).

SNLE-NG 
På Fransk, bliver klassen kaldt Sous-Marin Nucléaire Lanceur d'Engins de Nouvelle Génération ("SNLE-NG, bogstavligt talt "Missilaffyrende undervandsbåd af den nye generation"). De erstatter de gamle missilubåde af Redoutable-klassen.

Ubådene producerer omkring 1/1000 af den støj forgængeren Redoutable-klassen udsendte, og er udstyret med en cirka 10 gange så følsom passiv sonar. Skibene er designet med henblik på at medbringe det nye M51 SLBM, som efter planen skulle komme i tjeneste omkring 2010.

Fartøjerne er produceret af DCNS i Brest og har en kapacitet på 16 M45 ballistiske atommissiler som er produceret af Aerospatiale (nu EADS Astrium Space Transportation.)

Skibe i klassen

Uheld 
Den 3 eller 4. februar 2009, kolliderede Le Triomphant tilsyneladende med den britiske HMS Vanguard i den Engelske kanal. Vanguard-klassen udfylder samme rolle Triomphant-klassens i Royal Navy. Triomphant sejlede efter sigende hjem på egen kraft, men med omfattende skader på sonardomen.

Galleri

Referencer

Eksterne links 
 Marine Nationale 

Krigsskibe fra Frankrig
Undervandsbåde